**แอสไพริน**

**ความแรง <> มิลลิกรัม**

**ชนิด <เม็ด, เม็ดเคลือบฟิล์ม>**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า แอส-ไพ-ริน (aspirin) หรือ กรด-อะ-เซ-ทิล-ซา-ลิ-ซี-ลิก (acetylsalicylic acid)
* เป็นยาในกลุ่มยาต้านการอักเสบที่ไม่ใช่สเตอรอยด์ (NSAIDs)

**1.2 ยานี้ใช้เพื่ออะไร**

* ใช้เพื่อป้องกันการเกาะกลุ่มของเกร็ดเลือดไม่ให้จับตัวกันเป็นลิ่มเลือดในผู้ป่วยโรคหลอดเลือดหัวใจหรือโรคหลอดเลือดสมอง

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้ หรือแพ้ยาในกลุ่มเอนเสดตัวอื่น
* กำลังตั้งท้อง ช่วงเดือนที่ 7-9
* มีภาวะเลือดออกผิดปกติ โรคเลือดไหลหยุดยาก หรือเกล็ดเลือดต่ำ
* มีภาวะเลือดออกในสมอง
* มีแผลทะลุที่กระเพาะอาหารหรือลำไส้เล็กส่วนต้น
* เป็นโรคตับหรือโรคไตที่รุนแรง
* อายุต่ำกว่า 12 ปี

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง ช่วงเดือนที่ 1-6 วางแผนจะตั้งท้อง หรืออยู่ระหว่างให้นมลูก
* ตับ หรือ ไต ทำงานผิดปกติ
* มีภาวะขาดน้ำ เช่น ปากแห้ง กระหายน้ำผิดปกติ
* เป็นโรคความดันเลือดสูง
* พร่องเอนไซม์จีซิกพีดี(G6PD) หรือโรคแพ้ถั่วปากอ้า
* เป็นโรคหอบหืด
* เป็นโรคลำไส้อักเสบ
* เป็นหรือมีประวัติเป็นโรคเกาต์
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้พร้อมอาหารหรือหลังอาหาร

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างใช้ยานี้**

* ห้ามหยุดยาเอง และให้กินยานี้อย่างต่อเนื่องตามคำแนะนำของแพทย์ หรือเภสัชกร
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* แจ้งแพทย์ ทันตแพทย์และเภสัชกร ทุกครั้งว่ากำลังใช้ยานี้อยู่ ก่อนรับการรักษาหรือรับยาชนิดอื่น
* ระมัดระวังการเกิดอุบัติเหตุหรือเกิดบาดแผล เพราะยานี้อาจทำให้เลือดไหลหยุดยาก
* หลีกเลี่ยงการดื่มเครื่องดื่มที่มีแอลกอฮอล์ เพราะอาจเพิ่มความเสี่ยงให้เกิดเลือดออกในกระเพาะอาหาร

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* มีเลือดออกในทางเดินอาหาร ปวดท้องรุนแรง อาเจียนเป็นเลือด อุจจาระสีดำ ปัสสาวะปนเลือด

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* คลื่นไส้ อาเจียน
* อาหารไม่ย่อย ปวดท้อง ไม่สบายท้อง

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ กรดอะเซทิลซาลิซีลิก
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>